cyanic-selkie/wikianc huggingface dataset:
কোভিড-১৯ পরীক্ষা
কোভিড-১৯ পরীক্ষা হল করোনাভাইরাস রোগ ২০১৯ (কোভিড-১৯) এবং সার্স-কোভি-২ ভাইরাসের ফলে সৃষ্ট রোগ শনাক্তকরণ পরীক্ষা। মূলত দুই উপায়ে এই পরীক্ষা চালানো হয়: আণবিক চিহ্নিতকরণ এবং সেরোলোজি পরীক্ষা। আণবিক পরীক্ষার ক্ষেত্রে পলিমারেজ চেইন রিএকশন (পিসিআর) এবং নিউক্লিক এসিড পরীক্ষা, এবং অন্যান্য আধুনিক বিশ্লেষণমূলক পদ্ধতি অনুসরণ করা হয়। এর মাধ্যমে প্রকৃত-সময় বিপরীত ট্রান্সক্রিপশন পলিমারেজ চেইন বিক্রিয়া ব্যবহার করে রোগ নির্ণয়ের জন্য ভাইরাসের জিনগত উপাদান শনাক্ত করা হয়। সেরোলজি পরীক্ষায় এলিসা অ্যান্টিবডি পরীক্ষণ-সামগ্রী ব্যবহার করা হয় যেন হোস্ট দেহের প্রতিরক্ষা ব্যবস্থা ভাইরাসের বিরুদ্ধে যে অ্যান্টিবডি তৈরি করে তা শনাক্ত করে রোগ নির্ণয় করা যায়। যদি দুই পরীক্ষাই ধনাত্মক ফলাফল দেয়, তবে মাইক্রোনিউট্রালাইজেশন অ্যাসে পরীক্ষা করা হয় এই ফলাফল নিশ্চিত করার জন্য। মাইক্রোনিউট্রালাইজেশন অ্যাসে অনেক বেশি নির্দিষ্ট, কিন্তু অধিক শ্রম এবং সময় ব্যয় হয়। যেহেতু সংক্রমণ কেটে যাওয়ার পরেও অ্যান্টিবডি সারা দেহে প্রবাহিত হতে থাকে, সেরোলজি পরীক্ষা অনেক সময় এমন কারো ক্ষেত্রে ধনাত্মক ফলাফল দেয় যারা পূর্বে আক্রান্ত হয়েছিল এবং এখন দেহের প্রতিরক্ষা ব্যবস্থার দ্বারা তৈরিকৃত অ্যান্টিবডির কারণে সুস্থ। অর্থাৎ সেরোলজি পরীক্ষায় ধনাত্মক ফলাফল মানেই সক্রিয় সংক্রমণ নয়। তবে সেরোলজি পরীক্ষা তত্ত্বাবধান এবং তদন্তজনিত কারণে ব্যবহৃত হয়। চীনে সুস্থ হওয়া নিশ্চিতকরণের জন্য আণবিক পরীক্ষা পদ্ধতি অনুসরণ করা হয়।
পিসিআর
২০২০ সালের জানুয়ারিতে বার্লিনের স্যারিতিতে পিসিআর পরীক্ষা চালু করা হয়। এখানে রিয়েল টাইম রিভার্স ট্রান্সক্রিপ্টেজ পলিমারেজ চেইন রিএকশন বা আরটি-পিসিআর (rRT-PCR) পদ্ধতি ব্যবহৃত হয় এবং এর ভিত্তিতে ২৫০,০০০ পরীক্ষণ সামগ্রী তৈরি করে বিশ্ব স্বাস্থ্য সংস্থাকে (ডব্লিউএইচও) দেওয়া হয়।
২৮ জানুয়ারি ২০২০ সালে দক্ষিণ কোরীয় কোম্পানি কোজিনবায়োটেক পিসিআর-ভিত্তিক ক্লিনিক্যাল-গ্রেডের সার্স-কোভি-২ শনাক্তকারী সামগ্রী (পাওয়ারচেক করোনাভাইরাস) তৈরি করে। এটি সকল বেটাকরোনাভাইরাস কর্তৃক বহনকারী "ই" জিন এবং সার্স-কোভি-২ এ বিদ্যমান বিশেষ RdRp জিন খোঁজে। দেশের অন্যান্য কোম্পানি সোলজেন্ট এবং সিজিন ২০২০ এর ফেব্রুয়ারিতে যথাক্রমে DiaPlexQ এবং Allplex 2019-nCoV Assay নামের ক্লিনিক্যাল গ্রেডের শনাক্তকারি সামগ্রীর সংস্করণ তৈরি করে।
চীনের বিজিআই গ্রুপ চীনের জাতীয় স্বাস্থ্যসামগ্রী প্রশাসন হতে দ্রুতবেগে পিসিআর-ভিত্তিক সার্স-কোভি-২ শনাক্তকারী সামগ্রীর অনুমোদন লাভ করে।
যুক্তরাষ্ট্রের সেন্টার ফর ডিজিজ কন্ট্রোল অ্যান্ড প্রিভেনশন আন্তর্জাতিক বিক্রিয়ক রিসোর্সের মাধ্যমে জনস্বাস্থ্য পরীক্ষাগারকে সিডিসি ২০১৯-নোভেল করোনাভাইরাস (২০১৯-nCoV) প্রকৃত সময় RT-PCR ডায়াগনস্টিক প্যানেল বণ্টন করে দেয়। পরীক্ষাসামগ্রীর প্রথমদিকের তিনটি জেনেটিক পরীক্ষার একটিতে ত্রুটিপূর্ণ বিক্রিয়কের কারণে নিশ্চিত সিদ্ধান্তে পৌঁছানো যায়নি। এর ফলে আটলান্টার সিডিসিতে পরীক্ষার ক্ষেত্রে বাধার সৃষ্টি হয়। ২০২০ সালের ফেব্রুয়ারি মাসজুড়ে এ কারণে দৈনিক ১০০-এরও কম নমুনা পরীক্ষা করা হয়েছিল। ২০২০ সালের ২৮ ফেব্রুয়ারি পর্যন্ত দুইটি উপাদান দিয়ে আয়োজিত পরীক্ষাকে নির্ভরযোগ্য হিসেবে ধরা হয়নি। এর আগ পর্যন্ত স্থানীয় পরীক্ষাগারগুলোতে পরীক্ষার অনুমতিও দেওয়া হয়নি। খাদ্য ও ঔষধ প্রশাসন জরুরী ব্যবহার অনুমোদনের মাধ্যমে পরীক্ষণটির অনুমোদন দেয়।
২০২০ সালের মার্চের প্রথমদিকে মার্কিন যুক্তরাষ্ট্রের বেসরকারী পরীক্ষাগারে পরীক্ষা শুরু হয়। ২০২০ সালের ৫ মার্চ ল্যাবকর্প কোভিড-১৯ এর RT-PCR ভিত্তিক পরীক্ষাসামগ্রী সারাদেশে সহজলভ্য হিসেবে ঘোষণা করে। কোয়েস্ট ডায়াগনস্টিক্স একইভাবে ৯ মার্চ ২০২০ তারিখে কোভিড-১৯ এর পরীক্ষাসামগ্রী সারাদেশে সহজলভ্য হিসেবে ঘোষণা করে। পরিমাণের অভাব রয়েছে এমন কোনোকিছু বলা হয়নি। নমুনা সংগ্রহ এবং প্রক্রিয়াজাতকরণ করা হয় সিডিসির নির্দেশিকা অনুযায়ী।
রাশিয়াতে স্টেট রিসার্চ সেন্টার অব ভাইরোলজি অ্যান্ড বায়োটেকনোলজি ভেক্টর কোভিড-১৯ পরীক্ষাপদ্ধতি শুরু এবং উন্নত করতে থাকে। ২০২০ সালের ১১ ফেব্রুয়ারি ফেডেরাল সার্ভিস ফর সার্ভেইল্যান্স ইন হেলথকেয়ারে এই পরীক্ষাপদ্ধতিটি নথিবদ্ধ করা হয়।
২০২০ সালের ১২ মার্চ মায়ো ক্লিনিক কোভিড-১৯ সংক্রমণ শনাক্ত করতে একটি পরীক্ষাপদ্ধতি চালু করে বলে জানা যায়।
সিটি স্ক্যান
বুকের সিটি স্ক্যান ফুসফুসের প্যাথোলজি শনাক্ত ও শ্রেণীবিন্যস্ত করতে সহায়তা করে এবং কোভিড-১৯ সংক্রমণের কিছু দিক চিহ্নিত করতে পারে। ৯১৯ জন রোগীর বুকের সিটি স্ক্যান পদ্ধতিগতভাবে বিশ্লেষণ করে দেখা গেছে কোভিড-১৯ এর প্রথমদিকের লক্ষণ "ফুসফুসের দুই পাশের কয়েকটি অংশে কাচেঁর মত স্বচ্ছ সাদা অংশ দেখা যায় যেটা চারদিকে (peripheral) অথবা পিছনে বিন্যস্ত" হওয়া। এক গবেষণায় দেখা গেছে কোভিড-১৯ সংক্রমণের জন্য সিটির সংবেদনশীলতা ৯৮%, অন্যদিকে RT-PCR এর সংবেদনশীলতা ৭১%; তবে এই সমীক্ষা চীনের উহান প্রদেশে করা হয়েছে। এটি সাধারণভাবে গৃহীত তথ্য নয়। অনেক সিটি স্ক্যানে দেখা যায় দুইপাশে কাচেঁর মত স্বচ্ছ অংশ (কুঞ্জীভূত অথবা ছড়ানো) যেগুলা বেশি পাওয়া যায় ফুসফুসের আবরণের নিচে (subpleural dominance), যা সমতল প্রকৃতির এবং পরবর্তীতে ধীরে ধীরে শক্ত হয়ে যায়। এই তথ্যগুলো বিশেষায়িত না এবং নিউমোনিয়ার অন্যান্য ধরনেও উপস্থিত থাকতে পারে। অন্য এক গবেষণায় দেখা গেছে চীনা রেডিওলজিস্টরা সিটি ইমেজিং-এর মাধ্যমে অন্যান্য ভাইরাসজনিত নিউমোনিয়া থেকে কোভিড-১৯ কে ২৪-৯৪% ক্ষেত্রে পৃথক করতে সক্ষম হয় এবং তা ৭২-৯৪% সংবেদনশীলতাবিশিষ্ট ছিল। অন্যান্য ভাইরাসজনিত নিউমোনিয়ার সাথে কোভিডের পার্থক্যকারী সিটি স্ক্যানের সঠিকতা এবং পার্থক্যকারী মানের সত্যতা নিশ্চিত করেনি। তাই সিডিসি প্রাথমিকভাবে যাচাইয়ের জন্য সিটির পরামর্শ দেয় না। ৫ মার্চের সিওসিএ আলোচনায় এটা জানায় সিডিসি। সম্ভাব্য কোভিড রোগীকে RT-PCR পরীক্ষা করা প্রয়োজন, কারণ এটিই সবচেয়ে বিশেষায়িত পরীক্ষা।
সেরোলজি
৯ মার্চ, ২০২০ এর দিকে সংক্রমণের ফলে সৃষ্টি করা অ্যান্টিবডি শনাক্তকরণের মাধ্যমে এক ধরনের রক্তপরীক্ষার ব্যবস্থা চালু করা হয়। ব্যক্তির মধ্যে উপসর্গ দেখা যাক আর না-ই যাক, এই পরীক্ষার মাধ্যমে শনাক্ত করা যাবে ব্যক্তি কখনো ঐ রোগে আক্রান্ত হয়েছিল কী না। ধারণা করা হচ্ছে এই পরীক্ষার মাধ্যমে IgM ও IgG অ্যান্টিবডির উপস্থিতি জানা যাবে ও ১৫ মিনিটের মধ্যে ফলাফল পাওয়া যাবে।
দ্রুত পরীক্ষণ সামগ্রী
তাইওয়ানে এক ধরনের পরীক্ষাপদ্ধতি নিয়ে কাজ করা হচ্ছে যা কী না ১৫-২০ মিনিটের মধ্যে ফলাফল প্রদান করবে। এতে এক ধরনের মনোক্লোনাল অ্যান্টিবডি ব্যবহার করা হয় যা নতুন করোনাভাইরাসের নিউক্লিওক্যাপসিড প্রোটিন (এন প্রোটিন) এর সাথে বন্ধন করবে।
নমুনা সংগ্রহ
thumb|[[ফ্লোরিডাতে নমুনা সংগ্রহ করা হচ্ছে।]] প্রকৃত সময় বিপরীত ট্রান্সক্রিপশন পলিমারেজ চেইন বিক্রিয়া (rRT-PCR) ব্যবহার করে এই পরীক্ষা বিভিন্ন উপায়ে সংগৃহীত নমুনার উপর পরীক্ষা চালানো যায়। সাধারণত নমুনার মধ্যে ন্যাসোফ্যারিঞ্জিয়াল সোয়াব বা থুতু সংগ্রহ করা হয়। কয়েক ঘণ্টা থেকে শুরু করে ২ দিনের মধ্যে ফলাফল দিয়ে দেওয়া হয়।
হংকং সম্ভাব্য রোগীদের নমুনা সংগ্রহ করে তাদের বাসা থেকে। এর মাধ্যমে "জরুরী বিভাগ রোগীকে নমুনা সংগ্রহের টিউব দেবে", তারা এতে থুতু জমা করে পাঠিয়ে দেয় এবং পরবর্তীতে ফলাফল জানানো হয়।
ব্রিটিশ এনএইচএস ঘোষণা দেয় যে তারা সন্দেহজনক ঘটনার পরীক্ষা বাসা থেকেই করবে। এর মাধ্যমে আক্রান্ত রোগী অন্যকে ছড়ানোর সম্ভাবনা কমে আসবে। হাসপাতালে বা অ্যাম্বুলেন্সে রোগী অন্য কাউকে রোগ ছড়াতে পারবে না।
কোভিড-১৯ এর ড্রাইভ-থ্রু পরীক্ষার ক্ষেত্রে এক পেশাদার স্বাস্থ্যকর্মী প্রয়োজনীয় সতর্কতাবিধি মেনে নমুনা সংগ্রহ করে। ড্রাইভ থ্রু কেন্দ্রের মাধ্যমে দক্ষিণ কোরিয়া অন্য যেকোনো দেশের চেয়ে অনেক দ্রুত এবং ব্যাপকভাবে পরীক্ষা সম্পন্ন করতে পেরেছে।
প্রস্তুতি এবং পরীক্ষার আকার
thumb|upright=1.6|মার্কিন যুক্তরাষ্ট্রে প্রতিদিন করা পরীক্ষাসংখ্যা। নীল: সিডিসি পরীক্ষাগার কমলা: জনস্বাস্থ্য পরীক্ষাগার ধূসর: রিপোর্টে দেরি হওয়ার কারণে অসম্পূর্ণ উপাত্ত
চীন এবং মার্কিন যুক্তরাষ্ট্র প্রাদুর্ভাবের শুরুর দিকে পরীক্ষাসামগ্রীর নির্ভরযোগ্যতা নিয়ে সমস্যার সম্মুখীন হয়েছিল। এই দেশগুলো এবং অস্ট্রেলিয়া প্রয়োজন অনুযায়ী এবং স্বাস্থ্য বিশেষজ্ঞদের পরামর্শমতে সামগ্রী জোগান দিতে সক্ষম হয়নি। বিশেষজ্ঞরা মনে করেন দক্ষিণ কোরিয়া পরীক্ষা সামগ্রীর ব্যাপকতা নতুন করোনভাইরাস সংক্রমণ এড়াতে অবদান রাখে। বেসরকারি খাতে, দক্ষিণ কোরিয়ার সরকার গত কয়েকবছরে বেশকিছু পরীক্ষাগার প্রতিষ্ঠা করে। ফলে তাদের পরীক্ষার সক্ষমতা বেশ উন্নত হয়েছে। ১৬ মার্চ, বিশ্ব স্বাস্থ্য সংস্থা পরীক্ষার কার্যক্রম ত্বরান্বিত করার জন্য কোভিড-১৯ পরীক্ষার হার বাড়ানোর আহ্বান করে।
ফেলুদা পরীক্ষা কিট্
এপ্রিল মাসের প্রথম সপ্তাহে ভারত সরকারের বিজ্ঞান ও প্রযুক্তি মন্ত্রকের অধীনস্থ কাউন্সিল অফ সায়েন্টেফিক অ্যান্ড ইন্ডাস্ট্রিয়াল রিসার্চস-ইন্সটিটিউট অফ জেনোমিক্স অ্যান্ড ইন্টেগ্রেটিভ বায়োলজি (সিএসআইআর-আইজিআইবি) সম্পূর্ণ দেশীয় প্রযুক্তিতে করোনা পরীক্ষার স্ট্রিপ তৈরি করে। এই কিটে মাত্র কয়েক মিনিটের মাথায় কেউ করোনা আক্রান্ত কিনা তা নিশ্চিত করা যাবে এবং এই কিটটি কম খরচে ও কম সময়ে বানানো সম্ভব। কিংবদন্তি চলচ্চিত্রকার সত্যজিত রায়ের সৃষ্টি গোয়েন্দা চরিত্র ফেলুদার নামেই নতুন এই পরীক্ষা কিটটির নাম ফেলুদা (ইংরেজি পূর্ণরূপ: Fncas9 Editor Linked Uniform Detectio Assay) রাখেন এই কিটের স্রষ্টা, সিএসআইআর-আইজিআইবির দুজন বাঙালি গবেষক ডাঃ শৌভিক মাইতি ও ডাঃ দেবজ্যোতি চক্রবর্তী। এই পরীক্ষা কিটটি আসলে একটি পেপার-স্ট্রিপ তবে তারই মধ্যে আছে আধুনিক জিন সম্পাদনা প্রযুক্তি। ডাঃ শৌভিক মাইতি ও ডাঃ দেবজ্যোতি চক্রবর্তী জানিয়েছেন কোভিড ১৯ ভাইরাসে আরএনএ থাকে। প্রথমে সেই আরএনএকে ডিএনএ–তে পরিবর্তন করা হবে। পরবর্তী ধাপে পিসিআর পলিমারেজ চেন রিয়াকশন চেন মেশিনের সাহায্যে একটি ডিএনএ থেকে তারই অসংখ্য কপি (অর্থাৎ আরো ডিএনএ) তৈরি করা হবে। তারপর, এর সঙ্গে ক্রিসপার-ক্যাস-৯ বলে ব্যাকটেরিয়া প্রোটিনের লিঙ্ক করানো হয় যা ভাইরাল ডিএনএ কে চিহ্নিত করতে সাহায্য করে। সবশেষে এই নমুনা কাগজের স্ট্রিপে ফেলা হবে। নমুনা ফেলার পরবর্তীতে এই স্ট্রিপে প্রথমে একটি লাইন ফুটে উঠবে। এতে বোঝা যাবে স্ট্রিপটি ঠিকমতো কাজ করছে। এরপর দ্বিতীয় একটি লাইন ফুটে উঠলে বুঝতে হবে সেই নমুনা পজিটিভ। অর্থাৎ যে ব্যক্তির নমুনা পরীক্ষা করা হয়েছে সে ব্যক্তি করোনাতে সংক্রমিত হয়েছেন। স্ট্রিপে দ্বিতীয় লাইন ফুটে না উঠলে সেই ব্যক্তি করোনা সংক্রমিত নন।
ষষ্ঠ জাতীয় সংসদ সদস্যদের তালিকা
ষষ্ঠ জাতীয় সংসদ নির্বাচন ১৫ ফেব্রুয়ারি ১৯৯৬ সালে বাংলাদেশে অনুষ্ঠিত হয়। নিচে নির্বাচিত সংসদ সদস্যদের নাম দেয়া হল।
কালা ই কাহ জেলা
কালা ই কাহ জেলা পশ্চিম আফগানিস্তানের ফারাহ প্রদেশের পশ্চিম অঞ্চলে অবস্থিত একটি জেলা। এটি পশ্চিম ইরানের সাথে সীমানা নিয়ন্ত্রণ করেছে। ২০১০ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৯,৯০০ জন এর মত। প্রধান শহর কালা ই কাহ (দো কালেহ)  অবস্থান করছে।
রবি হার্ট
রবার্ট গ্যারি রবি হার্ট (Robbie Hart; জন্ম: ২ ডিসেম্বর, ১৯৭৪) হ্যামিল্টনের ওয়াইকাতো এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও ডানহাতে ব্যাটিংয়ে পারদর্শী ছিলেন রবি হার্ট।
প্রথম-শ্রেণীর ক্রিকেট
১৯৯২-৯৩ মৌসুম থেকে ২০০৪ সাল পর্যন্ত রবি হার্টের প্রথম-শ্রেণীর খেলোয়াড়ী জীবন চলমান ছিল। ২০০২-০৩ মৌসুমের স্টেট শীল্ড ট্রফির শিরোপা বিজয়ে দলের নেতৃত্বে ছিলেন। ১ ফেব্রুয়ারি, ২০০৩ তারিখে অকল্যান্ডের নর্থ হারবার স্টেডিয়ামে অনুষ্ঠিত ঐ খেলায় তার দল অকল্যান্ডকে ১৭ রানে পরাভূত করেছিল।
নিউজিল্যান্ডীয় টেস্ট স্পিনার ও সহোদর ম্যাথু হার্টের তুলনায় কনিষ্ঠ ছিলেন। নিউজিল্যান্ডের পক্ষে তুলনামূলকভাবে অধিক বয়সে খেলেন। ২০০১-০২ মৌসুমে ইংল্যান্ডের বিপক্ষে সিরিজ খেলার পর অ্যাডাম প্যারোরে’র অবসর গ্রহণের পর তিনি নিউজিল্যান্ডের প্রথম পছন্দের টেস্ট উইকেট-রক্ষকের দায়িত্বপ্রাপ্ত হন।
আন্তর্জাতিক ক্রিকেট
সমগ্র খেলোয়াড়ী জীবনে এগারোটি টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন রবি হার্ট। ১ মে, ২০০২ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২৬ ডিসেম্বর, ২০০৩ তারিখে ওয়েলিংটনে একই দলের বিপক্ষে সর্বশেষ টেস্টে অংশ নেন তিনি।
বার্বাডোসে ওয়েস্ট ইন্ডিজের বিপক্ষে প্রথম টেস্ট বিজয়ে কিছু অসাধারণ ব্যাটিংশৈলী প্রদর্শন করে ভূমিকা রাখেন। এরপর, দ্বিতীয় টেস্টে রক্ষণাত্মক ব্যাটিং করে টেস্ট ড্র করেন ও নিউজিল্যান্ড দল ক্যারিবীয়ায় প্রথমবারের মতো সিরিজ বিজয় করে।
২০০৩ সালে শ্রীলঙ্কা ও ভারত গমন করেন। স্পিনারদের দাপটের খেলায় নিজস্ব ধাঁচে উইকেট-রক্ষণে অগ্রসর হয়েছিলেন। ভারতের বিপক্ষে দ্বিতীয় টেস্টে কিছু ক্যাচ গ্লাভসবন্দী করেন। তাসত্ত্বেও ঐ সিরিজে তিনি মাত্র ছয়টি ক্যাচ নিয়েছিলেন।
অবসর
অংশগ্রহণকৃত ১১ টেস্ট থেকে ২৯টি ক্যাচ ও একটি স্ট্যাম্পিংয়ের সাথে স্বীয় নামকে যুক্ত রাখেন। আগস্ট, ২০০৪ সালে প্রথম-শ্রেণীর ক্রিকেটকে বিদেয় জানান তিনি। ব্যাট হাতে নিয়ে আন্তর্জাতিক পর্যায়ে মোটেই সাড়া জাগাতে পারেননি তিনি। ওয়েস্ট ইন্ডিজের বিপক্ষে একমাত্র অর্ধ-শতরানের ইনিংস খেলতে সমর্থ হয়েছিলেন।
অবসর গ্রহণের পর ব্যবসায়ের দিকে ধাবিত হন তিনি। তার জ্যেষ্ঠ ভ্রাতা ম্যাথু হার্ট নর্দার্ন ডিস্ট্রিক্টস নাইটস ও নিউজিল্যান্ডের পক্ষে ক্রিকেটে অংশ নিয়েছেন।
মুঘল জাতি
ইতিহাস এবং উৎস
১৩-১৪ শতকে মঙ্গোল সাম্রাজ্যের সময় চেঙ্গিস খানের সেনাবাহিনী মধ্য এশিয়া ও পারস্য জুড়ে ছড়িয়ে পড়ে। পরবর্তী শতাব্দীতে, এই সৈন্যদের বংশধররা পারস্য ও তুর্কি মুসলমানদের সাথে আন্তঃবিবাহ করে, ইসলামে ধর্মান্তরিত হয় এবং ফার্সি ভাষা ও সংস্কৃতি গ্রহণ করে। চেঙ্গিস খান থেকে তৈমুর থেকে বাবর পর্যন্ত ভারত ও মঙ্গোলদের মধ্যে সংঘাত লিপিবদ্ধ হয়েছে। দিল্লী সালতানাত (১২০৬-১৫২৬) ১২৯৭ থেকে ১৩০৩ সাল পর্যন্ত প্রায় বার্ষিক মঙ্গোল আক্রমণের মুখোমুখি হয়েছিল যখন দোয়াবকে বরখাস্ত করা হয়েছিল এবং বর্তমান পাকিস্তান ক্রমাগত মঙ্গোলদের দখলে ছিল। ভারতীয় ও ইন্দো-পারস্য উৎসগুলি আক্রমণকারীদের মোগল হিসাবে উল্লেখ করেছে, যা মঙ্গোল থেকে উদ্ভূত। ১৬ শতকের সময়, তুর্কো-মঙ্গোল বিজয়ী বাবর উত্তর ভারতের বেশিরভাগ অংশ মুঘল শাসনের অধীনে নিয়ে আসেন এবং একটি সাম্রাজ্য প্রতিষ্ঠা করেন যা ১৯ শতকের মাঝামাঝি পর্যন্ত স্থায়ী হয়েছিল। শাসক শ্রেণী হিসেবে মুঘলরা প্রধানত অন্যান্য মুসলমানদের সাথে শহরে বাস করতো। তারা ঐতিহ্যগতভাবে ঘোড়দৌড়, তীরন্দাজ, কুস্তি ও মাংস-ভারী খাবারের দক্ষতার জন্য পরিচিত ছিল।
আদালত এখন প্রকৃত মঙ্গোলদের মতো নয়, বরং তুর্কি, তুর্কমান/উজবেক, আরব ও পারস্য বা এই সমস্ত শ্রেণীর বংশধরদের সমন্বয়ে গঠিত; স্থানীয় বংশোদ্ভূত মুসলমানদের দ্বারা সাধারণ উপাধি মুঘল দ্বারা পূর্বে উল্লিখিত হিসাবে পরিচিত।
জানলুকা ভিয়াল্লি
জানলুকা ভিয়াল্লি (৯ জুলাই ১৯৬৪ – ৬ জানুয়ারি ২০২৩) ছিলেন একজন ইতালীয় ফুটবল খেলোয়াড় ও ম্যানেজার, যিনি স্ট্রাইকার হিসেবে খেলতেন। ভিয়াল্লি ১৯৮০ সালে ইতালির ক্রেমোনেসেতে তার ক্লাব কর্মজীবন শুরু করেন, সেখানে তিনি ১০৫টি খেলায় ২৩টি গোল করেন। তার পারদর্শিতায় মুগ্ধ হয়ে ১৯৮৪ সালে সাম্পদোরিয়া তার সাথে চুক্তি সাক্ষর করে এবং তিনি সাম্পদোরিয়ার হয়ে ৮৫টি গোল করেন, ৩টি কোপ্পা ইতালিয়া, সেরিয়ে আ ও ইউরোপিয়ান কাপ উইনার্স কাপ জিতেন।
১৯৯২ সালে ভিয়াল্লি তদানীন্তন বিশ্ব রেকর্ড ১২.৫ মিলিয়ন পাউন্ডে ইয়ুভেন্তুসে যোগ দেন। তুরিনের এই ক্লাবে থাকাকালীন তিনি কোপ্পা ইতালিয়া, সেরিয়ে আ, সুপেরকোপ্পা ইতালিয়ানা, উয়েফা চ্যাম্পিয়নস লিগ ও উয়েফা কাপ জিতেন। ১৯৯৬ সালে ভিয়াল্লি চেলসিতে যোগ দেন এবং পরের মৌসুমে তাদের খেলোয়াড়-ম্যানেজার হন। ইংল্যান্ডে তিনি এফএ কাপ, লিগ কাপ, উয়েফা কাপ উইনার্স কাপ ও উয়েফা সুপার কাপ জিতেন। তিনি তিনটি প্রধান ইউরোপীয় ক্লাব প্রতিযোগিতা জয়ী নয় জন ফুটবলার একজন এবং একমাত্র ফরোয়ার্ড হিসেবে এই কীর্তি অর্জন করেন। এছাড়া তিনি ইউরোপীয় ফুটবল ইতিহাসে একমাত্র খেলোয়াড় যিনি তিনটি প্রধান ইউরোপীয় ক্লাব প্রতিযোগিতার বিজয়ী ও রানার-আপ পদক অর্জন করেছেন, যার মধ্যে উয়েফা কাপ উইনার্স কাপের দুটি পদক রয়েছে।
আন্তর্জাতিক পর্যায়ে ভিয়াল্লি ১৯৮৬ সালে ও ১৯৯০ সালে নিজ দেশে দুটি ফিফা বিশ্বকাপে ইতালি জাতীয় দলের প্রতিনিধিত্ব করেন। এছাড়া তিনি উয়েফা ইউরো ১৯৮৮-এ অংশগ্রহণ করেন এবং তার দলকে সেমি-ফাইনালে নিয়ে যান ও আসরের সেরা দলের অন্তর্ভুক্ত হন। দীর্ঘ ২০ বছরের পেশাদার ফুটবল জীবনে তিনি ক্লাব পর্যায়ে ২৫৯টি গোল, জাতীয় দলের হয়ে ১৬টি গোল এবং ইতালি জাতীয় অনূর্ধ্ব ২১ দলের হয়ে ১১টি গোল-সহ মোট ৫০০ ম্যাচে ২৮৬টি গোল করেন, যার ফলে তিনি সকল প্রতিযোগিতা মিলিয়ে ইতালির দশম সর্বোচ্চ গোল স্কোরার। খেলোয়াড়ী জীবন থেকে অবসরের পর ভিয়াল্লি ম্যানেজার হিসেবে দায়িত্ব পালন করেন এবং স্কাই ইতালিয়ার ধারাভাষ্যকার হিসেবেও কাজ করেন।
কিছুই কিনো না দিবস
কিছুই কিনো না দিবস হল ভোগবাদের বিরুদ্ধে প্রতিবাদের একটি আন্তর্জাতিক দিবস। উত্তর আমেরিকা, যুক্তরাজ্য, ফিনল্যান্ড এবং সুইডেনে, ব্ল্যাক ফ্রাইডে -এর সাথে সাথে ইউএস থ্যাঙ্কসগিভিং -এর পরের দিন কিছুই কিনো না দিবস অনুষ্ঠিত হয়; অন্যত্র, এটি পরের দিন অনুষ্ঠিত হয়, যা নভেম্বরের শেষ শনিবার। দিনটি ভ্যাঙ্কুভারে শিল্পী টেড ডেভ দ্বারা প্রতিষ্ঠিত হয়েছিল এবং পরবর্তীতে কানাডা ভিত্তিক অ্যাডবাস্টারস দ্বারা প্রচারিত হয়েছিল।
হলুদ হিমু কালো র‍্যাব
নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম।  হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হলুদ হিমু কালো র‍্যাব ১৫তম।
হলুদ হিমু কালো র‍্যাব বইটি ২০০৬ সালের বইমেলায় প্রথম প্রকাশিত হয়। ২০০৬ সালে অন্যপ্রকাশ থেকে বইটি বের হয়।
ছায়া মন্ত্রিসভা
ছায়া মন্ত্রিসভা ওয়েস্টমিন্সটার সরকার পদ্ধতির একটি বিশেষ বৈশিষ্ট্য। এখানে সংসদের প্রধান বিরোধীদলীয় নেতার নেতৃত্বে বিরোধী দল থেকে একদল জ্যৈষ্ঠ সদস্য একটা মন্ত্রিসভা গঠন করেন যেটা সরকারের মন্ত্রিসভার বিকল্প হিসেবে কাজ করে। এখানে, প্রতিটি সরকারী মন্ত্রীদের বিপরীতে একজন ছায়া মন্ত্রিসভার সদস্য থাকেন যিনি সরকারী মন্ত্রীর কাজকে বিশ্লেষণ করেন এবং প্রয়োজনে বিকল্প পথ তুলে ধরেন। অধিকাংশ দেশে ছায়া মন্ত্রিসভার সদস্যকে ছায়া মন্ত্রী বলা হয়ে থাকে।
একজন ছায়া মন্ত্রীর কাজের পরিধি তাকে দল ও সমর্থকের কাছে প্রসিদ্ধ করে তুলতে পারে, বিশেষ করে যদি তিনি উচ্চ পদস্থ কোন দফতরে কাজ করেন। অবশ্য, ছায়া মন্ত্রীরা বেতন ও অন্যান্য সুযোগ সুবিধা সাধারণ সদস্যদের মতই পেয়ে থাকেন। একজন ছায়া মন্ত্রীর দল সরকার গঠন করলে তিনি যেই দফতরের ছায়া মন্ত্রী ছিলেন, সেই দফতর নাও পেতে পারেন।
এশিয়ান পকেট বিলিয়ার্ড ইউনিয়ন
এশিয়ান পকেট বিলিয়ার্ড ইউনিয়ন (এপিবিইউ) হল এশিয়া মহাদেশে পকেট বিলিয়ার্ড খেলার পরিচালক সংস্থা। এটি বিশ্ব পুল-বিলিয়ার্ড অ্যাসোসিয়েশনের (ডব্লিউপিএ) সহযোগী সদস্য। সংস্থাটির সদর দপ্তর তাইওয়ানের তাইপে শহরে অবস্থিত।
সদস্য
এপিবিইউ এর সদস্য রাষ্ট্রগুলো হলো:
কেমব্রিজ বিশ্ববিদ্যালয় ক্রিকেট ক্লাব
কেমব্রিজ বিশ্ববিদ্যালয় ক্রিকেট ক্লাব (সিইউসিসি) (Cambridge University Cricket Club (CUCC)) কেমব্রিজ বিশ্ববিদ্যালয়ের ছাত্রদেরকে নিয়ে গঠিত প্রতিনিধিত্বমূলক ক্রিকেট ক্লাববিশেষ। সর্বদাই এ ক্লাবটি গুরুত্বপূর্ণ কিংবা প্রথম-শ্রেণীর মর্যাদা ধরে রেখেছে। নির্ভরযোগ্য উৎসমূলে ১৮১৭ থেকে ১৮৯৪ সাল পর্যন্ত শ্রেণীবদ্ধ গুরুত্বপূর্ণ দল হিসেবে পরিচিতি পেয়েছে এ ক্লাবটি।
ইতিহাস
১৮৯৫ সাল থেকে মেরিলেবোন ক্রিকেট ক্লাব কর্তৃপক্ষ ক্লাবটিকে আনুষ্ঠানিকভাবে প্রথম-শ্রেণীর দল হিসেবে শ্রেণীবদ্ধ করেছে। কেবলমাত্র ১৯৭৩ সালে কাউন্টি চ্যাম্পিয়নশীপ ও লিস্ট এ খেলার দলরূপে ঘোষণা করা হয়েছিল।
এ ক্লাবের প্রায় ১,২০০ সদস্য রয়েছে। ফেনার্সে খেলার আয়োজন করা হয়। সিইউসিসি’র ব্লুজ ও ক্রুসেডার্স নামীয় দুইটি পুরুষ দল এবং সিইউডব্লিউসিসি নামের একটি মহিলা দল রয়েছে। একত্রে প্রত্যেক মৌসুমে প্রায় ১০০ দিনব্যাপী ক্রিকেট খেলা অনুষ্ঠিত হয়। ১৮২৭ সালে কেমব্রিজ ও অক্সফোর্ডের মধ্যকার প্রথম বিশ্ববিদ্যালয় খেলার আয়োজন করা হয়েছিল। বর্তমানে ক্লাবটির একমাত্র প্রথম-শ্রেণীর খেলা হিসেবে প্রত্যেক মৌসুমে অবিচ্ছেদ্য অঙ্গ হিসেবে পরিচিতি লাভ করে আসছে।
এছাড়াও, সিইউসিসি কেমব্রিজ বিশ্ববিদ্যালয় ক্রিকেটিং এক্সিলেন্স সেন্টারের (ইউসিসি) অংশবিশেষ পরিচালিত করছে। তন্মধ্যে, অ্যাংলিয়া রাস্কিন ইউনিভার্সিটি এতে অন্তর্ভুক্ত রয়েছে। ইসিবি থেকে এমসিসির পরিচালনার বিষয়টি স্থানান্তরিত হলে ইউসিসি ২০১০ মৌসুমের পূর্বে কেমব্রিজ এমসিসি (এমসিসিইউ) নামে নতুনভাবে পরিচিতি পেয়েছিল। পুরুষ ও মহিলাদের এমসিসিইউ উভয় দল ব্রিটিশ ইউনিভার্সিটিজ এন্ড কলেজেস স্পোর্ট (বিইউসিএস) প্রতিযোগিতায় অংশগ্রহণ করছে। তাছাড়াও ক্লাবটি বাইরে দল প্রেরণ করাসহ বার্ষিক আন্তঃকলেজ কাপার্স ক্রিকেট প্রতিযোগিতার ব্যবস্থাপনার দায়িত্বে রয়েছে।
১৭১০ সালে কেমব্রিজ বিশ্ববিদ্যালয়ে ক্রিকেট খেলা আয়োজনের প্রথমদিকের উৎসমূলে উল্লেখ রয়েছে। ১৭৫৪ ও ১৭৫৫ সালে কেমব্রিজ বিশ্ববিদ্যালয় দল এটন দলের বিপক্ষে খেলেছিল। তবে ঐ খেলাগুলো তেমন গুরুত্বপূর্ণ ছিল না। তবে এটন দলে বর্তমান কিংবা প্রাক্তন ছাত্রদের অংশগ্রহণ ছিল কি-না জানা যায়নি।
কেমব্রিজ টাউন ক্লাবের বিপক্ষে বার্ষিক সিরিজ আকারে কেমব্রিজ বিশ্ববিদ্যালয় খেলতে শুরু করে। ৩০ মে, ১৮১৭ তারিখে কেমব্রিজশায়ার কাউন্টি ক্রিকেট ক্লাবের মূল দলও এতে সম্পৃক্ত ছিল। উভয় দলই গুরুত্বপূর্ণ খেলার মর্যাদা পেয়েছিল।
সকল ধরনের সিইউসিসি দল সাংবার্ষিকভিত্তিতে অক্সফোর্ডের বিপক্ষে বিশ্ববিদ্যালয় খেলায় অংশগ্রহণ করছে। পাশাপাশি লেন্ট ও গ্রীষ্মকালীন সময়ে অন্যান্য খেলায় অংশ নেয়। প্রথম দলটি চারদিনের বিশ্ববিদ্যালয় খেলায় অংশ নেয় যা প্রথম-শ্রেণীর খেলার মর্যাদা পায়। পরবর্তী দলগুলোর খেলা ফেনার্স ও পার্কসে অনুষ্ঠিত হয়। একই দিনে লর্ডসে একদিনের খেলা হিসেবে সিইউডব্লিউসিসি দল একদিনের বিশ্ববিদ্যালয় খেলায় অংশ নেয়। ক্রুসেডার্স দল অথেনটিকসের বিপক্ষে তিনদিনের খেলাসহ একদিনের ও টুয়েন্টি২০ খেলায় অংশগ্রহণ করে।
মূল্যায়ন
যে সকল ক্রিকেটার কেমব্রিজ বিশ্ববিদ্যালয়ের প্রতিনিধিত্ব করেন তাঁরা ব্লু লাভ করেন যা বিশ্ববিদ্যালয়ের ব্যাপকতা নির্দেশক ক্রীড়ার অর্জনবিশেষ। বর্তমানে লর্ডসে একদিনের খেলায় অংশগ্রহণকারী প্রথম একাদশের খেলোয়াড় কিংবা চারদিনের প্রথম-শ্রেণীর খেলায় ব্লু প্রদান করা হয়ে থাকে। দ্বিতীয় একাদশের দল ক্রুসেডার্সের পক্ষে অংশগ্রহণকারী খেলোয়াড়গণ কালার লাভ করেন যদি তারা অক্সফোর্ডের টিকসের বিপক্ষে খেলেন।
শীতকালীন ব্যাপক সময়ে প্রশিক্ষণ দল ও গ্রীষ্মের মাসগুলোয় অনেক খেলোয়াড় অংশগ্রহণ করলেও সর্বোচ্চ ১২জনকে ব্লু ও ১২জনকে কালার পুরস্কারে ভূষিত করা হয়। মহিলা ক্রিকেটারদেরকে অর্ধ-ব্লু প্রদান করা হয় যদি তাঁরা লর্ডসে একদিনের খেলায় অংশ নিয়ে থাকেন। পূর্ণাঙ্গ ব্লু লাভের জন্য তাঁদেরকে ব্লু প্রদানকারী কমিটির প্রদত্ত শর্ত প্রতিপালন করতে হয়।
সাম্প্রতিককালে অক্সফোর্ড/কেমব্রিজ বিশ্ববিদ্যালয়ের খেলাগুলোয় নিয়মিতভাবে দুই বিশ্ববিদ্যালয় দলে সম্মাননা প্রদান করা হয়েছে। ২০০৯ সালে চারদিনের খেলায় কেমব্রিজ জয়লাভ করলেও একদিনের খেলায় পরাজিত হয়েছিল। ২০১০ সালে কেমব্রিজের ব্লু দল প্রথমবারের মতো তিন খেলায় অংশ নেয়। টুয়েন্টি২০, চারদিনের প্রথম-শ্রেণীর খেলা ও লর্ডসের একদিনের খেলা। তবে, টুয়েন্টি২০ খেলায় অংশগ্রহণকারীদেরকে কালার প্রদান করা হয়নি। লর্ডসে একদিনের খেলায় ২৭০ রানের জয়ের লক্ষ্যমাত্রা ধার্য করলে তারা এ জয় পায়। ২০১১ সালে অক্সফোর্ডের বিপক্ষে তিন খেলার সর্বকটিতেই জয় পায় তারা। ফলশ্রুতিতে দলটি বর্ষসেরা হক ক্লাব দলের মর্যাদা লাভ করে।
২০১২ সাল বৃষ্টিতে আক্রান্ত হওয়া মৌসুমে উপর্যুপরী তৃতীয় বছর লর্ডসের একদিনের খেলায় জয় পায়। পার্কসের টুয়েন্টি২০ খেলায় পরাজিত হয় ও চারদিনের খেলাটি ড্রয়ে পরিণত হয়েছিল। ২০১৩ সালে লর্ডস জয়সহ চারদিনের বিশ্ববিদ্যালয় খেলায় জয়ী হয় অক্সফোর্ড দল।
কেমব্রিজ ক্রিকেটিং এক্সিলেন্স সেন্টার (ইউসিসিই) দল ২০০১ থেকে ২০০৯ সালের মধ্যে ২৭টি প্রথম-শ্রেণীর খেলায় অংশ নেয়। এরপর ২০১০ থেকে ২০১৫ সালের মধ্যে কেমব্রিজ মেরিলেবোন ক্রিকেট ক্লাব ইউনিভার্সিটিজ দল চৌদ্দটি প্রথম-শ্রেণীর খেলায় অংশ নিয়েছিল।
মাঠসমূহ
১৮২১ সাল থেকে প্রথম-শ্রেণীর ক্রিকেট ও লিস্ট এ খেলার জন্য কেমব্রিজ বিশ্ববিদ্যালয় তিনটি মাঠ ব্যবহার করে আসছে। নিচের তালিকা তা তুলে ধরা হলো। ২০১৪ মৌসুম পর্যন্ত পরিসংখ্যান সঠিক।
আলেকজান্দ্রিয়া শিল্পকলা জাদুঘর
আলেকজান্দ্রিয়া শিল্পকলা জাদুঘর (Alexandria Museum of Art) হল মার্কিন যুক্তরাষ্ট্রের মধ্য লুইসিয়ানা শহরের আলেকজান্দ্রিয়ায় অবস্থিত একটি শিল্পকলা সংগ্রহশালা।    ১৯৭৭ সালে ঐতিহাসিক র‍্যাপিড্স ব্যাংক অ্যান্ড ট্রাস্ট কোম্পানি ভবনে জাদুঘরটির দ্বার উন্মুক্ত করা হয়েছিল। র‍্যাপিড্স ব্যাংক অ্যান্ড ট্রাস্ট কোম্পানি ভবনটি হল একটি ঐতিহাসিক ব্যাংকভবন যা ১৮৯৮ সালে রেনেসাঁ রিভাইভাল স্থাপত্য শৈলীতে তেরি করা হয়েছিল এবং এটি ১৯৮০ সালের ১৫ইমে যুক্তরাষ্ট্রের ঐতিহাসিক স্থানের জাতীয় নিবন্ধগ্রন্থে অন্তর্ভুক্ত হয়েছিল।
১৯৯৮ সালে, র‍্যাপিড্স ব্যাংকভবনের সাথে জাদুঘরটি যুক্ত হওয়ার সাথে সাথে এর প্রধান হলঘর ও অফিসগুলো সম্প্রসারণ ও পুনঃনির্মাণ করা হয়েছিল। ১৯৯৯ সালে অসাধারণ শিল্পকলা সংস্থা হিসাবে এটি লুইসিয়ানা গভর্নরের শিল্পকলা পুরস্কারে সম্মানিত হয়েছিল। ২০০৭ সালে জাদুঘরটি আলেকজান্দ্রিয়ার লুইসিয়ানা স্টেট ইউনিভার্সিটির সাথে একটি সহযোগিতামূলক প্রযত্ন চুক্তি করেছে। বর্তমানে এটি লুইসিয়ানা স্টেট ইউনিভার্সিটির পাঠদান ক্যাম্পাস হিসাবেও কাজ করে এবং কনসার্ট, আবৃত্তি, বক্তৃতা, যোগব্যায়াম ক্লাস, সেকেন্ড স্যাটারডে মার্কেটসহ বিভিন্ন বিভাগীয় সম্প্রদায়ের অনুষ্ঠানস্থল হিসেবে ব্যবহৃত হয়। এইসব অনুষ্ঠানে চলচ্চিত্র, সাহিত্য, কবিতা, গান রচনা এবং দৃশ্যায়ন শিল্পকলাসহ নানাবিধ শিল্পকলা অন্তর্ভুক্ত থাকে।
অলিম্পিক গ্রীন
অলিম্পিক গ্রীন (Simplified: 北京奥林匹克公园, Traditional: 北京奧林匹克公園, Pinyin: Běijīng Àolínpǐkè Gōngyuán) চীনের বেইজিং এ অবস্থিত একটি অলিম্পিক পার্ক যা ২০০৮ গ্রীষ্মকালীন অলিম্পিক উপলক্ষে তৈরি করা হয়েছে। এই পার্ক আবারও ২০২২ সালের শীতকালীন অলিম্পিকের জন্য ব্যবহার করা হবে।
এলাসিন ইউনিয়ন
এলাসিন ইউনিয়ন (ইংরেজি:Elasin Union) বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।
কৃতী ব্যক্তিত্ব
মরহুম আবু হানিফ আজীবন ক্যালেন্ডারের প্রথম আবিস্কারক
মালকানা
মালকানা হল ভারতের একটি মুসলিম সম্প্রদায়। এরা সাধারণত ভারতের উত্তর প্রদেশ এবং বিহার রাজ্যে বসবাস করেন।
ইতিহাস এবং উৎস
আগ্রা জেলায় বসবাসকারী মালকানা সম্প্রদায়ের লোকেরা দাবি করে যে তারা বেশ কয়েকটি হিন্দু বর্ণ সম্প্রদায়ের বংশোদ্ভূত। কিরাওলির পাঁচটি গ্রাম দখল করে থাকা লোকেরা নিজেদের জাট বংশের অন্তর্ভুক্ত বলে দাবি করেন।
প্রধানত হাথরস জেলায় সাদাবাদ শহরের কাছে এদের বসতি দেখা যায়।
বিহারের মালকানা সম্প্রদায়ের লোকেরা প্রধানত পূর্বের শাহাবাদ জেলায় কেন্দ্রীভূত। ১৯২৩ সালে শুধুমাত্র শাহাবাদেই ১৩০০ জন মালকানা জনগনের সংখ্যা নথিবদ্ধ করা হয়েছিল। বিদেশী হানাদারদের দ্বারা লুণ্ঠিত হওয়ার কারণে তারা ধর্মান্তরিত হতে বাধ্য হয়েছিল এবং মুসলমান হয়েছিল। কিন্তু তারপরেও তাদের মধ্যে অনেকেই হিন্দু ঐতিহ্য ও সংস্কৃতির সাথে যুক্ত ছিল এবং স্বামী শারদানন্দের শুদ্ধি আন্দোলনের মাধ্যমে পুনরায় হিন্দু ধর্মে প্রত্যাবর্তন করার চেষ্টা করেছিল। শুদ্ধি আন্দোলনের মুল লক্ষ্য ছিল ধর্মান্তরিতদের পুনরায় হিন্দু ধর্মে ফিরিয়ে আনা। কিন্তু তিনি মৌলবাদী আব্দুল রশিদের নজরে পরে যান, যিনি দিল্লিতে তাকে গুলি করে হত্যা করেন। অনেক মুসলিম নেতা শাহাবাদ, গয়া এবং মুঙ্গেরে ধর্মীয় উত্তেজনা সৃষ্টি করার জন্য এটি প্রতিরোধ করার চেষ্টা করেছিলেন।
পুনঃ ধর্মান্তর অভিযান ১৯২৮ সালের শেষের দিকে তার শীর্ষে পৌঁছেছিল, সেই সময়ে প্রায় ১,৬৩,০০ মালকানা মুসলমানকে হিন্দুধর্মে পুনঃ প্রত্যাবর্তন করে আনা হয়েছিল বলে জানা যায়।
কন্ঠহার
থাম্ব|191x191পিক্সেল| হীরা ও গারনেটের নেকলেস কন্ঠহার বা নেকলেস হল একটি গহনা যা গলায় পরা হয়। নেকলেস মানুষের দ্বারা পরিধান করা প্রাচীনতম ধরনের অলঙ্করণ হতে পারে। এগুলি প্রায়শই আনুষ্ঠানিক, ধর্মীয়, যাদুবিদ্যায় বা অন্ত্যেষ্টিক্রিয়ার উদ্দেশ্যে পরিধান করা হয় এবং সম্পদ ও মর্যাদার প্রতীক হিসাবেও ব্যবহৃত হয়, কারণ এগুলি সাধারণত মূল্যবান ধাতু ও পাথর দিয়ে তৈরি।
নেকলেসের প্রধান উপাদান হল ব্যান্ড, চেইন বা কর্ড যা গলায় মোড়ানো থাকে। এগুলি প্রায়শই সোনা, রূপা এবং প্ল্যাটিনামের মতো মূল্যবান ধাতুতে বা মিশ্রণে তৈরি করা হয়। নেকলেসগুলিতে প্রায়শই অতিরিক্ত সংযুক্তিগুলি ঝুলানো থাকে বা নেকলেসের মধ্যেই থাকে। এই সংযুক্তিগুলির মধ্যে সাধারণত দুল, লকেট, তাবিজ, ক্রস এবং মূল্যবান এবং আধা-মূল্যবান সামগ্রী যেমন হীরা, মুক্তা, রুবি, পান্না, গারনেট এবং নীলকান্তমণি অন্তর্ভুক্ত থাকে। এগুলি বিভিন্ন ধরনের উপকরণ দিয়ে তৈরি করা হয় এবং অনেক কিছুর জন্য ব্যবহৃত হয় এবং কখনও কখনও পোশাক হিসাবে শ্রেণীবদ্ধ করা হয়।
মীনা অ্যালেক্সজান্দের
মীনা আলেকজান্দের (১৭ ফেব্রুয়ারি ১৯৫১ - ২১ নভেম্বর ২০১৮) ছিলেন একজন ভারতীয় কবি, পণ্ডিত, এবং লেখক । ভারতের এলাহাবাদে জন্মগ্রহণ করেন এবং ভারত ও সুদানে বেড়ে ওঠা, আলেকজান্ডার নিউইয়র্ক সিটিতে থাকতেন এবং কাজ করতেন, সেখানে তিনি হান্টার কলেজের ইংরেজির বিশিষ্ট অধ্যাপক ছিলেন এবং ইংরেজিতে পিএইচডি প্রোগ্রামে সিএনওয়াইই গ্র্যাজুয়েট সেন্টারে ছিলেন।
জীবনি
মীনা আলেকজান্দের "নিঃসন্দেহে সমসাময়িক সময়ের অন্যতম সেরা কবি" হিসাবে বর্ণনা করা হয়েছে দ্য স্টেটসম্যান পত্রিকায়। মীনা দক্ষিণ ভারতের কেরালা র সিরিয়ার খ্রিস্টান পরিবারে জন্মগ্রহণ করেছিলেন।   তার পিতা যখন  যখন  ভারত সরকারের একজন বিজ্ঞানী হিসাবে কাজ করেছিলেন তখন তার পরিবারটিকে সদ্য স্বাধীন সুদানের খার্তুমে নিয়ে গিয়েছিলেন। তখন থেকে প্রায় পাঁচ বছর বয়স পর্যন্ত তিনি এলাহাবাদ ও কেরালায় বসবাস করেছিলেন। তিনি সেখানে ইউনিটি হাই স্কুলে পড়াশোনা করেন এবং ১৯৬৪ সালে স্নাতক হওয়ার পরে যখন তিনি মাত্র তের বছর বয়সে আলেকজান্ডার খার্তুম বিশ্ববিদ্যালয়ে ভর্তি হন। যেখানে তিনি ইংরেজি এবং ফরাসী সাহিত্য অধ্যয়ন করেন । সেখানে তিনি তার প্রথম কবিতা লিখেছিলেন, যা আরবিতে অনুবাদ হয়েছিল এবং একটি স্থানীয় পত্রিকায় প্রকাশিত হয়েছিল। ১৯৬৯ সালে খার্তুম বিশ্ববিদ্যালয় থেকে স্নাতক ডিগ্রি অনার্স নিয়ে স্নাতকোত্তর করার পরে তিনি ইংল্যান্ডে চলে আসেন এবং নটিংহাম বিশ্ববিদ্যালয়ে ডক্টরাল স্টাডিজ শুরু করেন। তিনি ১৯৭৩ সালে ইংরেজিতে পিএইচডি অর্জন করেছিলেন । ২২ বছর বয়সে তিনি রোমান্টিক সাহিত্যের একটি গবেষণামূলক প্রবন্ধ লিখেন। এই প্রবন্ধ তিনি পরবর্তীকালে দ্য পোয়েটিক সেল্ফ হিসাবে বিকাশ ও প্রকাশ করবেন। এরপরে তিনি ভারতে চলে আসেন এবং দিল্লি বিশ্ববিদ্যালয় এবং হায়দরাবাদ বিশ্ববিদ্যালয় সহ বিভিন্ন বিশ্ববিদ্যালয়ে শিক্ষকতা করেন।
তিনি ভারতে বসবাসরত পাঁচ বছর সময় তিনি কবিতার প্রথম তিনটি বই প্রকাশ করেছিলেন। কবিতার বইগুলো পর্যায়ক্রমে - দ্য বার্ডস ব্রাইট রিং (১৯৭৬), আই রুট মাই নেম (১৯৭৭) এবং উইথ প্লেস (১৯৭৮)। ১৯৭৯ সালে তিনি প্যারিস-সোরবনে বিশ্ববিদ্যালয়ের একজন ভিজিটিং ফেলো ছিলেন। পরের বছর তিনি নিউইয়র্ক সিটিতে চলে যান এবং ফোর্ডহাম বিশ্ববিদ্যালয়ের সহকারী অধ্যাপক হন। যেখানে তিনি ১৯৮৭ সাল পর্যন্ত তিনি ছিলেন হান্টার কলেজে এরপর তিনি নিউইয়র্ক সিটি ইউনিভার্সিটির (সিএনওয়াই) ইংরেজি বিভাগে সহকারী অধ্যাপক হয়েছিলেন। দু'বছর পরে তিনি চুন গ্র্যাজুয়েট সেন্টারে ইংরেজিতে পিএইচডি প্রোগ্রামের স্নাতক অনুষদে যোগদান করেন। ১৯৯২ সালে তাকে ইংরেজি এবং মহিলা স্টাডিজের সম্পূর্ণ অধ্যাপক করা হয়।   তিনি ১৯৯৯ সালে ইংরেজির বিশিষ্ট অধ্যাপক নিযুক্ত হন এবং স্নাতক সেন্টারে পিএইচডি প্রোগ্রাম এবং হান্টার কলেজের এমএফএ প্রোগ্রামে অধ্যাপনা চালিয়ে যান। কয়েক বছর ধরে তিনি কলম্বিয়া বিশ্ববিদ্যালয়ের স্কুল অফ আর্টস-এ রচনা বিভাগে কবিতাও পড়িয়েছিলেন। নিউইয়র্কে পাড়ি জমানোর পর থেকে তিনি ছিলেন আরও এক প্রকার লেখক। সেখানে তিনি আরও ছয়টি কাব্যগ্রন্থ, সাহিত্যের জন্য দুটি বই, দুটি লিরিক রচনা, দুটি উপন্যাস এবং একটি স্মৃতিকথা প্রকাশ করেছিলেন। তিনি সাংবাদিক এবং লেখক জোসেফ লেলিভেল্ডের ইতিহাসবিদের ভাই ডেভিড লেলিভেল্ডের সাথে বিবাহবন্ধনে আবদ্ধ হয়েছিলেন এবং তাদের দুটি সন্তান হয়েছিল।
ভিত্তি এবং উপরিকাঠামো
উৎপাদন ব্যবস্থা বা অর্থনৈতিক ব্যবস্থা হলো ভিত্তি, আর ভিত্তির উপর নির্ভর করে গড়ে ওঠা সাংস্কৃতিক ব্যবস্থা হলো উপরিকাঠামো। মার্কসবাদী রাজনীতি অনুসারে, আগে ভিত্তি, পরে উপরিকাঠামো; আগে অর্থনীতি, পরে সংস্কৃতি। মানুষের জীবন চর্চার ক্ষেত্রে ভিত্তিটাই হলো প্রাথমিক বা মুখ্য উপাদান, আর উপরিকাঠামো হলো গৌণ বা কম গুরুত্বপূর্ণ উপাদান। অবশ্য এখানে উল্লেখ্য যে, ভিত্তি-উপরিকাঠামোর সম্পর্কটা যান্ত্রিক নয়, পরন্তু দ্বান্দ্বিক। অর্থাৎ ভিত্তি উপরিকাঠামোকে গড়ে তোলে, আবার উপরিকাঠামোও ভিত্তির উপর ক্রিয়া করে_এরা পরস্পরকে যুগপৎ দ্বান্দ্বিকভাবে প্রভাবিত করে। মার্কসীয় রাজনীতি ভিত্তি-উপরিকাঠামোকে এইরূপ দ্বান্দ্বিক সম্পর্কের জায়গা থেকে দেখে থাকে।
বেইজিং জাতীয় স্টেডিয়াম
বেইজিং জাতীয় স্টেডিয়াম বা বার্ডস নেস্ট হিসেবেও পরিচিত, একটি খেলার মাঠ যা চীনের বেইজিং এ অলিম্পিক গ্রীনে তৈরি করা হয়েছে। মাঠটি ২০০৮ সালের মার্চ মাসে নির্মাণ সম্পন্ন হয়েছে। মাঠটিতে মূলত ২০০৮ গ্রীষ্মকালীন অলিম্পিকের ট্রাক এন্ড ফিল্ড এর মূল প্রতিযোগিতা অনুষ্ঠিত হবে। এ মাঠেই অনুষ্ঠিত হবে ২০০৮ গ্রীষ্মকালীন অলিম্পিকের উদ্বোধনী এবং সমাপনী অনুষ্ঠান। মাঠটি বেইজিং ন্যাশনাল আকুয়াটিক সেন্টারের পূর্ব দিকে অবস্থিত।
বার্ড নেস্ট এখন চীনের বৃহত্তম স্টেডিয়াম। এ স্টেডিয়াম সর্বশ্রেষ্ঠ ক্রীড়া স্থাপনা। এর প্রধান কাঠামো রিখটার স্কেলে আট মাত্রার ভূমিকম্প প্রতিরোধে সক্ষম । এ স্টেডিয়াম ব্যবহারের মেয়াদ কাল এক শো বছর। ৯০ হাজারেরও বেশি দর্শক ধারণ ক্ষমতার বার্ড নেস্টে আকস্মিক দুর্ঘটনা মোকাবেলায় প্রস্তুতিও রয়েছে।
জাতীয় স্টেডিয়াম লিমিটেড লায়াবিলিটি কোম্পানির চেয়ারম্যান লি আই ছিং নির্মাণের পর বলেছিল, আমরা ওপরে, মাঝখানে ও নিচে দর্শক সারি ফাঁক ফাঁক রেখেছি, যাতে দর্শকদেরকে নিরাপদ স্থানে সরিয়ে নেয়া যায়। জরুরী ঘটনা ঘটলে আট মিনিটের মধ্যে দর্শকরা নিরাপদ স্থানে সরে যেতে পারবেন। তাছাড়া বার্ড নেস্টে সবুজ অলিম্পিক প্রস্তাবকে খুবই গুরুত্ব দেয়া হয়েছে। বার্ড নেস্টে সৌর শক্তি ব্যবহার করে দূষণ-মুক্ত জ্বালানি তৈরি এবং বৃষ্টির পানি সংগ্রহ করে স্টেডিয়ামের উদ্ভিদে জলসেচের ব্যবস্থা রাখা হয়েছে।
বার্ড নেস্টে ২০০৮ আন্তর্জাতিক ট্র্যাক অ্যান্ড ফিল্ড লীগের ওয়াকেথন প্রতিযোগিতা, ম্যারাথন প্রতিযোগিতা ও উন্মুক্ত প্রতিযোগিতা এ তিনটি অলিম্পিক গেমসের টেস্ট প্রতিযোগিতা অনুষ্ঠিত হয়েছে। খেলোয়াড়, কর্মকর্তা ও দর্শক বার্ড নেস্টের মান ও ভূমিকার প্রশংসা করেছে। জাতীয় স্টেডিয়াম লিমিটেড লায়াবিলিটি কোম্পানির চেয়ারম্যান লি আই ছিং বলেছেন, সংশ্লিষ্ট বিভাগের চেষ্টায় এসব কঠিন সমস্যা সমাধান করা হয়েছে। তিনটি টেস্ট প্রতিযোগিতার মাধ্যমে বার্ড নেস্টের মান স্বীকৃতি পেয়েছে।
২০০৩ সালের ডিসেম্বর থেকে বার্ড নেস্ট চালু হওয়া পর্যন্ত বিশ্বের দৃষ্টি আকর্ষণ করেছে। ২০০৭ সালে ব্রিটেনের টেমস পত্রিকা বার্ড নেস্টকে বিশ্বে দশটি সবচেয়ে বড় নির্মাণ ও গুরুত্বপূর্ণ প্রকল্পের তালিকায় অন্তর্ভুক্ত করেছে। ২০০৮ সালে মার্কিন যুক্তরাষ্ট্রের টাইমস পত্রিকা বিশ্বের সবচেয়ে প্রভাবশালী এক শোটি ডিজাইনের তালিকা প্রকাশ করে যার মধ্যে বার্ড নেস্ট ছিল শীর্ষ। পেইচিং অলিম্পিক গেমসের উদ্বোধনী অনুষ্ঠান বার্ড নেস্টে অনুষ্ঠিত হয়। তখন আরো সুন্দর ও জমকালো বার্ড নেস্ট দেখতে পেলো বিশ্ববাসী।
জর্ডানের সাধারণ নির্বাচন, ২০১০
২০০৯ সালের নভেম্বরে বাদশাহ দ্বিতীয় আবদুল্লাহ পূর্ববর্তী সংসদ ভেঙে দেওয়ার পর ৯ নভেম্বর ২০১০-এ জর্ডানে প্রাথমিক সাধারণ নির্বাচন অনুষ্ঠিত হয়; ২০১১ সালের নভেম্বর পর্যন্ত নির্বাচন অনুষ্ঠিত হয় নি। বেশিরভাগ আসন সরকার সমর্থক বা উপজাতীয় প্রার্থীরা জয়ী হয়েছিল যাদেরকে সরকারের এজেন্ডা সমর্থন করার সম্ভাবনা হিসাবে দেখা হয়েছিল। ইসলামিক অ্যাকশন ফ্রন্ট বাদে বিরোধী দল থেকে ১৭ জন প্রার্থী ছিলেন। ৭৮ জন সংসদ সদস্য প্রথমবারের মতো সংসদ সদস্য ছিলেন। ভোটার উপস্থিতি ছিল ৫৩%।
পটভূমি
২০০৯ সালে, বাদশাহ আবদুল্লাহ দ্বিতীয় পার্লামেন্ট ভেঙে দেন কারণ এটি "জনগণের চাহিদা পূরণ করতে" ব্যর্থ হয়েছে। চার বছরের ম্যান্ডেটের অর্ধেক পথ, এবং এছাড়াও "আইন প্রণয়নের অযোগ্য পরিচালনা এবং দারিদ্র্য ও বেকারত্ব মোকাবেলায় ব্যর্থতার জন্য"।
১৯৯১ সালে, জাতীয় চুক্তি স্বাক্ষরিত হয়েছিল, রাজনৈতিক দলগুলিকে বৈধ করার ২ বছর পরে এবং একটি নির্বাচন আহ্বান করা হয়েছিল। এর বিরুদ্ধে না হয়ে সরকারের অধীনে কাজ করতে রাজি হওয়ার বিনিময়ে রাজনৈতিক স্বাধীনতা এবং দলগুলোর বৈধকরণের অনুমতি দেওয়া হয়েছিল। তবে, বারবার চুক্তি লঙ্ঘন এবং নির্বাচনকে ক্ষতিগ্রস্ত করার চেষ্টার অভিযোগ উঠেছে। ১৯৯৩ সালে তৈরি করা একটি নির্বাচনী আইন কার্যকরভাবে গ্রামীণ এলাকাগুলিকে শহুরে অঞ্চলের খরচে একটি বৃহত্তর প্রতিনিধিত্ব দিয়েছে এবং কার্যকরভাবে উপ-পরিচয় তৈরি করেছে এবং দেশটিকে ফিলিস্তিনি অঞ্চলে বিভক্ত করেছে, যাদের অধিকাংশই ইসলামিক অ্যাকশন ফ্রন্ট বা বামপন্থী এবং প্যান-আরব জাতীয়তাবাদী এবং বেদুইন এলাকা পক্ষের দিকে ঝুঁকছে।
প্রচারণা
নির্বাচনে ৭৬৩ প্রার্থী ছিলেন, যার মধ্যে ৭৫% বর্তমান এমপি আবার প্রতিদ্বন্দ্বিতা করছেন।
প্রধান বিরোধী দল, মুসলিম ব্রাদারহুড -অনুষঙ্গী ইসলামিক অ্যাকশন ফ্রন্ট, ৩০ জুলাই ২০১০ তারিখে ঘোষণা করে যে এটি অন্যায্য নির্বাচনী আইনের কারণে নির্বাচন বয়কট করবে যা গ্রামীণ, অল্প জনবহুল এলাকা এবং অন্যান্য সমস্যাগুলির জন্য অযৌক্তিক ওজন দিয়েছে। "এক-মানুষ-এক-ভোট" আইনটিকে "ইসলামিক অ্যাকশন ফ্রন্টকে ভোট থেকে বঞ্চিত করার জন্য প্রকৌশলী" হিসাবে দেখা হয়েছিল। সাতজন আইএএফ প্রার্থী বয়কটকে অস্বীকার করেন এবং স্বতন্ত্র হিসেবে প্রতিদ্বন্দ্বিতা করেন, আইএএফ তাদের পাঁচজনকে বহিষ্কার করে। প্রধান বিরোধী দলসহ বর্জনের ফলে ভোটকে সন্দেহের চোখে দেখা হয়েছে। বয়কটের আহ্বান এবং জালিয়াতির অভিযোগের ফলে, বিশেষ করে ফিলিস্তিনি জনসংখ্যার মধ্যে কম ভোটার প্রত্যাশিত ছিল।
জনমত জরিপ
ফলাফলটি সরকারপন্থী প্রার্থীদের এবং রাজতন্ত্রের সাথে দৃঢ় সম্পর্কযুক্ত উপজাতিদের জন্য একটি পূর্বাভাসযোগ্য জয় বলে আশা করা হয়েছিল।
পরিচালনা
প্রথমবারের মতো সরকার আন্তর্জাতিক পর্যবেক্ষকদের দেশে প্রবেশের অনুমতি দেয়, যেখানে ২৫০ জন উপস্থিত ছিলেন। ন্যাশনাল ডেমোক্রেটিক ইনস্টিটিউট রিপোর্ট করেছে যে ২০০৭ সালের নির্বাচনের তুলনায় একটি "স্পষ্ট উন্নতি" হয়েছে।
নির্বাচনের দিনে, সারা দেশে সহিংসতার ৫৩টি ঘটনা ঘটেছে, বিভিন্ন প্রার্থীর প্রতি অনুগত উপজাতিদের মধ্যে লড়াইয়ের ফলে কমপক্ষে একজন নিহত এবং আরও বেশি আহত হয়েছে।
বিশ্লেষণ
আল জাজিরার একটি বিশ্লেষণে বলা হয়েছে যে নির্বাচন "উৎপাদন সম্মতিতে" সফল হতে পারে, তবে খরচ অনেক বেশি হতে পারে কারণ এটি "পারস্পরিক সন্দেহের পরিবেশ তৈরি করে যা জাতীয় ঐক্য এবং সামাজিক সংহতিকে দুর্বল করে এমন সময়ে যখন জর্ডানকে আঞ্চলিক অস্থিতিশীলতার কম্পনের মুখোমুখি হতে হবে।"
ইয়াশ ভারতী
ইয়াশ ভারতী পুরস্কার ভারতের উত্তর প্রদেশ সরকার কর্তৃক ১৯৯৪ সাল থেকে প্রদত্ত সর্বোচ্চ পুরস্কার। সাহিত্য, সমাজকর্ম, চিকিৎসা, চলচ্চিত্র, বিজ্ঞান, সাংবাদিকতা, হস্তশিল্প, সংস্কৃতি, শিক্ষা, সঙ্গীত, নাটক, ক্রীড়া, শিল্প এবং জ্যোতিষশাস্ত্রে উল্লেখযোগ্য অবদানের স্বীকৃতি স্বরূপ এ পুরস্কার দেওয়া হয়।
ডেমরা ইউনিয়ন, তেজগাঁও
ইতিহাস
কালেরস্বাক্ষী বহনকারী বালু নদীর তীরে গড়ে  উঠা  একটি ঐতিহ্যবাহী অঞ্চল হলো ডেমরা ইউনিয়ন। কালপরিক্রমায় আজ ডেমরা ইউনিয়ন শিক্ষা, সংস্কৃতি, ধর্মীয় অনুষ্ঠান,আর্থিক সচ্ছলতা, খেলাধুলাসহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।
দুল
থাম্ব| অ্যাম্বার দুল থাম্ব| ভিক্টোরিয়া এবং আলবার্ট মিউজিয়ামে স্পেনীয় দুল দুল হল একটি আলগা-ঝুলন্ত গহনার টুকরো, সাধারণত একটি নেকলেসের সাথে একটি ছোট লুপ দ্বারা সংযুক্ত থাকে, যা "দুলের নেকলেস" হিসাবে পরিচিত হতে পারে। একটি দুল কানের দুল হল একটি কানের দুল যার একটি টুকরো নিচে ঝুলছে। দুলের ইংরেজি পেন্ডেন্ট নামটি ল্যাটিন শব্দ পেন্ডের এবং পুরাতন ফরাসি শব্দ পেন্ড্র থেকে এসেছে, উভয়েরই অনুবাদ "টু হ্যাং ডাউন"। আধুনিক ফরাসি ভাষায়, দুল হল পেন্ড্রের গেরুয়া রূপ ("ঝুলতে থাকা") এবং এর অর্থ "সময়"। একটি সামগ্রিক নেকলেসের মধ্যে একটি লকেটের নকশা যে পরিমাণে একত্রিত করা যেতে পারে তা তাদের আলাদা আইটেম হিসাবে বিবেচনা করা সবসময় সঠিক নয়।
কিছু ক্ষেত্রে, যদিও, নেকলেস এবং দুল মধ্যে বিচ্ছেদ অনেক স্পষ্ট.
পশ্চিমবঙ্গের রূপরেখা
পশ্চিমবঙ্গের বিভিন্ন বিষয় সম্পর্কে পরিচয় ও তথ্য প্রদান করতে নিচের রূপরেখাটি তৈরী করা হল:
পশ্চিমবঙ্গ – পূর্ব ভারতের একটি অঙ্গরাজ্য এবং ৯১ মিলিয়নের অধিক জনসংখ্যা সমন্বিত, ভারতের চতুর্থ-বৃহত্তম জনবসতিপূর্ণ রাজ্য। বিস্তৃত পশ্চিমবঙ্গের সীমানায় রয়েছে প্রতিবেশী রাষ্ট্র বাংলাদেশ, নেপাল ও ভুটান এবং ভারতীয় রাজ্য ওড়িশা, ঝাড়খণ্ড, বিহার, সিকিম ও আসাম। রাজ্যের রাজধানী কলকাতা (কলিকাতা), ভারতের অন্যতম বৃহৎ শহর। প্রতিবেশী রাষ্ট্র বাংলাদেশের সঙ্গে একত্রিতভাবে এটি জাতি-ভাষা অঞ্চল 'বঙ্গ' নামে পরিচিত।
পশ্চিমবঙ্গের ভূগোল
পশ্চিমবঙ্গের ভূগোল
পশ্চিমবঙ্গের জেলাসমূহ
পশ্চিমবঙ্গের জেলা
পশ্চিমবঙ্গের পৌরসভাসমূহ
পশ্চিমবঙ্গের পৌরসভার তালিকা
পশ্চিমবঙ্গের জনসংখ্যা
পশ্চিমবঙ্গের জনসংখ্যা
পশ্চিমবঙ্গের সরকার ও রাজনীতি
পশ্চিমবঙ্গের রাজনীতি
পশ্চিমবঙ্গ সরকারের বিভাগসমূহ
পশ্চিমবঙ্গ সরকার
পশ্চিমবঙ্গ বিধানসভার বিভাগসমূহ
পশ্চিমবঙ্গ বিধানসভা
পশ্চিমবঙ্গের ইতিহাস
পশ্চিমবঙ্গের ইতিহাস
পশ্চিমবঙ্গ সংস্কৃতি
পশ্চিমবঙ্গের সংস্কৃতি
পশ্চিমবঙ্গের ধর্মবিশ্বাস
পশ্চিমবঙ্গের ধর্মবিশ্বাস
পশ্চিমবঙ্গের খেলাধুলা
পশ্চিমবঙ্গের খেলাধুলা
পশ্চিমবঙ্গের প্রতীকসমূহ
পশ্চিমবঙ্গের প্রতীক
পশ্চিমবঙ্গের অর্থনীতি ও পরিকাঠামো
পশ্চিমবঙ্গের অর্থনীতি
পশ্চিমবঙ্গের শিক্ষা
পশ্চিমবঙ্গের শিক্ষা
পশ্চিমবঙ্গে স্বাস্থ্য
পশ্চিমবঙ্গে স্বাস্থ্য
রফি উসমানি
মুহাম্মাদ রফি উসমানি (২১ জুলাই ১৯৩৬-১৮ নভেম্বর ২০২২) ছিলেন একজন পাকিস্তানের মুসলিম পণ্ডিত, আইনজ্ঞ এবং লেখক, যিনি দারুল উলুম করাচির সভাপতি হিসেবে দায়িত্ব পালন করেন। তিনি দারুল উলুম দেওবন্দ ও পাঞ্জাব বিশ্ববিদ্যালয়ের প্রাক্তন শিক্ষার্থী ছিলেন। তিনি আহকাম-ই-জাকাত, আল-তালাত আল-নাফিআহ আল-ফাত আল-মুলহিম, ইসলাম  মে আওরাত কি হুকমরানি এবং নওদির আল-ফিকহ সহ বিভিন্ন বই লিখেছেন। তিনি করাচি বিশ্ববিদ্যালয়ের সিন্ডিকেট সদস্য, সহ-সভাপতি এবং উইফাকুল মাদারিস আল-আরবের নির্বাহী পরিষদের সদস্য ছিলেন।
জন্ম ও প্রারম্ভিক জীবন
মুহাম্মাদ রফি উসমানি ১৯৩৬ সালের ২১ জুলাই ভারতের দেওবন্দ শহরের দেওবন্দের উসমানি পরিবারে জন্মগ্রহণ করেন। আশরাফ আলী থানভী তার নাম রাখেন মুহাম্মাদ রফি। পাকিস্তানের প্রাক্তন গ্র্যান্ড মুফতি ও পাকিস্তান আন্দোলনের অন্যতম পথিকৃত, দারুল উলুম করাচীর প্রতিষ্ঠাতা মুহাম্মদ শফী উসমানী ছিলেন তার বাবা । তিনি ছিলেন তাকী উসমানীর বড় ভাই।
শিক্ষা
উসমানি দারুল উলুম দেওবন্দে কুরআনের অর্ধেক মুখস্থ করেন এবং ১৯৪৮ সালের ১ মে পাকিস্তানে চলে যান। তিনি আরাম বাগের মসজিদ বাব আল-ইসলাম-এ কুরআন মুখস্থ করা সম্পন্ন করেন এবং ফিলিস্তিনি গ্র্যান্ড মুফতি, আমিন আল-হুসেইনির সাথে শেষ পাঠটি তেলাওয়াত করেন। তিনি ১৯৫১ সালে দারুল উলুম করাচিতে প্রবেশ করেন এবং ১৯৬০ সালে ঐতিহ্যবাহী "দারস-এ-নিজামী" এ স্নাতক সম্পন্ন করেন। ১৩৭৮ হিজরীতে তিনি পাঞ্জাব বিশ্ববিদ্যালয় থেকে "মৌলভি" এবং "মুন্সি" ("মৌলভি ফাজিল" নামেও পরিচিত) পরীক্ষায় উত্তীর্ণ হন। তিনি ১৯৬০ সালে দারুল উলুম করাচিতে ইসলামী আইনশাস্ত্রের (ইফতা) বিশেষজ্ঞ ছিলেন। উসমানি রশিদ আহমেদ লুধিয়ানভির সাথে সহিহ বুখারি, আকবর আলী সাহারানপুরীর সাথে সহিহ মুসলিম, সাহাবান মেহমুদের সাথে সুনানে নাসাই, রি'ইয়াতুল্লাহর সাথে সুনানে আবু দাউদ এবং সালিমুল্লাহ খানের সাথে জামি আত-তিরমিজি অধ্যয়ন করেন। তিনি মুহাম্মাদ হাকিকের সাথে সুনানে ইবনে মাজাহ'র কিছু অংশ অধ্যয়ন করেন এবং রি'ইয়াতুল্লাহর তত্ত্বাবধানে এটির অধ্যয়ন সম্পন্ন করেন। তিনি হাসান বিন মুহাম্মাদ আল-মুসিয়াত, মুহাম্মাদ ইদ্রিস কান্ধলাভি, মুহাম্মাদ শফি দেওবন্দি, মুহাম্মাদ তাইয়েব কাসমি, মুহাম্মাদ জাকারিয়া কান্ধলাভি এবং জাফর আহমেদ উসমানী এর দ্বারা হাদিস প্রেরণের অনুমতি পেয়েছিলেন।
কর্মজীবন
উসমানি, অল পাকিস্তান উলামা কাউন্সিল, কাউন্সিল অফ ইসলামিক আইডিওলজি, রুয়েট-ই-হিলাল কমিটি এবং সিন্ধ সরকারের জাকাত কাউন্সিলের সদস্য ছিলেন। তিনি পাকিস্তানের সুপ্রিম কোর্টের শরিয়ত আপিল বেঞ্চের উপদেষ্টা ছিলেন। তিনি উইফাকুল মাদারিস আল-আরবের পরীক্ষা কমিটির সদস্য হিসেবে দায়িত্ব পালন করেন। তিনি এনইডি ইউনিভার্সিটি অব ইঞ্জিনিয়ারিং অ্যান্ড টেকনোলজি এবং করাচি বিশ্ববিদ্যালয়ের সিন্ডিকেট সদস্য ছিলেন, এবং উইফাকুল মাদারিস আল-আরবের নির্বাহী পরিষদের সদস্য ছিলেন। তিনি দারুল উলুম করাচির সভাপতি হিসেবে আব্দুল হাই আরিফির স্থলাভিষিক্ত হন। দারুল উলুম করাচিতে, তিনি ১৩৮০ হিজরি থেকে ১৩৯০ হিজরি পর্যন্ত দারস-এ-নিজামী সম্পর্কিত সমস্ত বই শিখেন। ১৩৯১ সালের পর থেকে তিনি সেমিনারিতে হাদিস ও ইফতা এর বিজ্ঞান শিক্ষা দেন। তিনি সহিহ মুসলিমের উপর বক্তৃতাদান ও ইসলামী আইনশাস্ত্রের শিক্ষার্থীদের প্রশিক্ষণ দিয়েছেন। ১৯৮০-এর দশকের শেষের দিকে, উসমানি সোভিয়েতদের বিরুদ্ধে হরকাতুল জিহাদ আল-ইসলামী (হুজি) গ্রুপের সাথে জিহাদে অংশ নেন। তিনি সব সময় শিক্ষার্থীদের রাজনীতি থেকে দূরত্ব বজায় রাখতে বলতেন।
সাহিত্য কর্ম
উসমানি আরবি ও উর্দু ভাষায় প্রায় ২৭টি বই লিখেছেন। ১৯৮৮ থেকে ১৯৯১ সাল পর্যন্ত তিনি দারুল উলুম করাচি, আল-বালাগের উর্দু মাসিক-এ তার জিহাদ স্মৃতিকথা প্রকাশ করেন, পাশাপাশি উর্দু দৈনিক জাং এবং হুজির উর্দু মাসিক আল-ইরশাদ-এ প্রকাশ করেন। এই জিহাদ স্মৃতিকথাগুলি পরে ইয়ে তেরে পুর-আসরার বান্দে (অনুবাদ: আপনার এই অবিশ্বাস্য বান্দাগণ) নামে একটি বইতে প্রকাশিত হয়েছিল। তার অন্যান্য বইয়ের মধ্যে রয়েছে:
মৃত্যু
উসমানি ২০২২ সালের ১৮ নভেম্বর করাচিতে মৃত্যুবরণ করেন। আরিফ আলভী ও শেহবাজ শরীফ তার মৃত্যুতে শোক প্রকাশ করেন। মরিয়ম আওরঙ্গজেব উসমানীর মৃত্যুকে একটি অপূরণীয় ক্ষতি বলে অভিহিত করেন এবং সিন্ধের গভর্নর কামরান তিসোরি এটিকে সমগ্র ইসলামী বিশ্বের ক্ষতি বলে সম্বোধন করেন। মুরাদ আলী শাহ শোক প্রকাশ করে বলেন, 'মুফতি সাহেবের মৃত্যু ইসলামী বিশ্বের জন্য একটি বড় ট্র্যাজেডি। তার ধর্মীয় সেবা চিরস্থায়ী"।
আহমেদ হাসান আল-বকর
আহমেদ হাসান আল বকর (Arabic أحمد حسن البكر 'Aḥmad Ḥasan al-Bakr; ১ জুলাই ১৯১৪ – ৪ অক্টোবর ১৯৮২) ছিলেন ইরাকের চতুর্থ রাষ্ট্রপতি। ১৯৬৮ সালের ১৭ জুলাই থেকে ১৯৭৯ সালের ১৬ জুলাই তিনি এই দায়িত্বপালন করেন। তিনি বিপ্লবী আরব সোশ্যালিস্ট বাথ পার্টির অন্যতম নেতৃত্বস্থানীয় নেতা ছিলেন।
১৪ জুলাই বিপ্লবের মাধ্যমে রাজতন্ত্র উৎখাত করা হয়। এরপর আল বকর উপরে উঠে আসেন। নবগঠিত সরকারে আল বকর ইরাকি-সোভিয়েত সম্পর্ক বৃদ্ধিতে নিয়োজিত ছিলেন ১৯৫৯ সালে আল বকর ইরাকের সামরিক বাহিনী থেকে পদত্যাগ করতে বাধ্য হন। তৎকালীন সরকার তার বিরুদ্ধে সরকার বিরোধী কার্যকলাপের অভিযোগ করে। বাধ্যতামূলক অবসরের পর তিনি বাথ পার্টির ইরাকি অংশের সামরিক ব্যুরোর চেয়ারম্যান হন। এই পদের মাধ্যমে তিনি বাথিস্ট মতাদর্শের জন্য নতুন কর্মী সংগ্রহ করতে সক্ষম ছিলেন। রমজান বিপ্লবের মাধ্যমে প্রধানমন্ত্রী আবদুল করিম কাসেম ক্ষমতাচ্যুত হলে আল বকর প্রধানমন্ত্রী নিযুক্ত হন এবং পরবর্তীতে বাথ-নাসেরবাদি জোট সরকারের উপরাষ্ট্রপতি হন। এই সরকার একবছরের কিছু বেশি সময় টিকে ছিল। ১৯৬৩ সালের নভেম্বরে সংঘটিত অভ্যুত্থানে সরকার উৎখাত হয়।
১৯৬৩ সালে আরব সোশ্যালিস্ট বাথ পার্টি সরকার থেকে বহিষ্কৃত হলে আল বকর ও তার দল আত্মগোপনে থেকে কর্মকাণ্ড চালাতে থাকে। তারা সরকারের সমালোচক হয়ে উঠে। এসময় আল বকর বাথ পার্টির ইরাকি অংশের সেক্রেটারি জেনারেল (প্রধান) হন এবং সাদ্দাম হোসেনকে দলীয় সেলের উপনেতা নিয়োগ দেন। আল বকর ও তার বাথ পার্টি ১৯৬৮ সালে ১৭ জুলাই বিপ্লবের মাধ্যমে ক্ষমতায় আসে। অভ্যুত্থানের পর আল বকর বিপ্লবী কমান্ড কাউন্সিলের চেয়ারম্যান ও রাষ্ট্রপতি নির্বাচিত হন। তিনি সাদ্দাম হোসেনকে প্রধানমন্ত্রী হিসেবে নিয়োগ দেন।
তার শাসনামলে ইরাকে সমৃদ্ধি ছিল। অর্থনৈতিক অগ্রগতি বৃদ্ধি পায়। আরব বিশ্বে ইরাকের প্রভাব বৃদ্ধি পায় এবং জনসাধারণের জীবনমান উন্নত হয়। ভূমি সংস্কার করা হয় এবং সমতার ভিত্তিতে সম্পদ বণ্টন করা হয়। ১৯৭০ এর দশকের শেষের দিকে সাদ্দাম হোসেনের নির্দেশনায় সমাজতান্ত্রিক অর্থনৈতিক প্রতিষ্ঠা করা হয়েছিল। এই দশকে আল বকর ধীরে ধীরে সাদ্দাম হোসেনের কাছে ক্ষমতা হারিয়ে ফেলেন। সাদ্দাম হোসেন দলের ভেতরে ও রাষ্ট্রে নিজের অবস্থান শক্তিশালী করেছিলেন। ১৯৭৯ সালে আল বকর স্বাস্থ্যগত কারণে সকল দায়িত্ব থেকে অবসর নেন। তিনি ১৯৮২ সালে মৃত্যুবরণ করেন।
চুপি চুপি আসে
ইতিহাস
অরোরা ফিল্ম কর্পোরেশনের ব্যানারে নির্মিত এই চলচ্চিত্রটি বাংলা রহস্য চলচ্চিত্রের ইতিহাসে একটি মাইলফলক। চুপি চুপি আসে সিনেমাটি আদতে আগাথা ক্রিস্টি র লেখা বিখ্যাত গোয়েন্দা কাহিনী থ্রি ব্লাইন্ড মাইস (নাট্যরূপ 'মাউসট্র্যাপ') এর ছায়ায় গড়ে উঠেছে। মূল গল্পের ডিটেকটিভ সার্জেন্ট ট্রটারের ভূমিকায় এ ছবিতে ছিলেন তরুণ কুমার।
কাহিনী সংক্ষেপ
কলকাতার গিরি মাঝি লেনের ভয়ানক হত্যাকাণ্ডের পরে পুলিশ সন্দেহ করে খুনি হানা দিতে পারে একটি হোটেলে পরবর্তী খুনের উদ্দেশ্যে। কারণ খুনির পকেট থেকে পড়ে গিয়েছিল একটি হ্যান্ডবিল। সেই হ্যান্ডবিলটি একটি সদ্য চালু হওয়া হোটেল কল্যাণেশ্বরী স্বাস্থ্যনিবাসের। ইতিমধ্যে দেখা যায় দুই বন্ধু কণিকা ওরফে কণা ও প্রবীর চালু করেছে বরাকরের কাছে কল্যাণেশ্বরী স্বাস্থ্যনিবাস, যেখানে প্রবল বর্ষণের ভেতরেও কিছু মানুষ এসেছেন ঘুরতে যাদের চালচলন রহস্যজনক। ডাক্তার বাজপেয়ী, অসুস্থ ও বৃদ্ধ বেণীবাবু, মেজাজী মহিলা মিস ধর, তরুণ মধুসূদন দত্ত, রসিক রাধেশ্যাম বীরস্বামী আলাদা আলাদা ঘরে থাকা শুরু করেন। অতিথিদের কয়েকজনের কোনো গুপ্ত অতীত রয়েছে যা একটি অনাথ আশ্রম সংক্রান্ত। আর প্রত্যেকেই তাদের আসল নাম গোপন করে আছেন। ইতিমধ্যে প্রবল বর্ষণে এলাকাটি জলমগ্ন হয়ে পড়ে এবং বাইরের জগতের সংগে সমস্ত রকম যোগাযোগ বিচ্ছিন্ন হয়ে যায়। সরকারি গোয়েন্দা ইনস্পেকটর ঘোষাল বন্যার জল অতিক্রম করে কোনোরকমে একটি ভেলায় চড়ে সেই হোটেলে আসেন যেখানে অবিলম্বেই কোনো হত্যাকাণ্ড ঘটবে এমন কিছু জানতে পেরে। তারপর রাত্রে কোনো অজানা ব্যক্তি সেই ভেলাটিকেও ছেড়ে দেয়। কেউ সেখান থেকে বাইরে যেতে পারছেন না বা আসতেও পারছেন না এমন পরিস্থিতিতে প্রথম খুনের ঘটনাটি ঘটে যায়। মিস ধরকে নিজের ঘরে মৃত অবস্থায় আবিষ্কার করেন বাকি অতিথিরা। দ্বিতীয় খুনের চেষ্টার মুহুর্তে ধরা পড়ে আসল অপরাধী।
নীলাম্বর সেন
কামরূপ রাজ কামতেশ্বর নীলাম্বর সেন ১৪৮০-১৪৯৮ খ্রিষ্টাব্দ কামতাপুর শাসন করেন। নীলাম্বর অতি শক্তিশালী নৃপতি ছিলেন। তিনি বাহুবলে কামরূপ রাজ্যের অধিকাংশ স্থান ও আধুনিক রংপুর জেলার প্রায় সমগ্র অঞ্চল তার রাজ্যের অন্তর্ভুক্ত করেন। তার রাজ্যের দক্ষিণ সীমা ঘোড়াঘাট পয্যন্ত বিস্তৃত ছিল। বহিঃশত্রুর আক্রমণ হইতে রাজ্যরক্ষার জন্য নীলাম্বর রাজ্যের বিভিন্ন স্থানে দুগ নিৰ্ম্মাণ করেছিলেন। নীলাম্বর তার রাজধানী কামতাপুর থেকে রাজ্যের প্রান্তসীমা পর্যন্ত অনেকগুলো রাজপথ নির্মাণ করেছিলেন। এর মধ্যে নীলাম্বরী সড়ক এবং দর্পার মাল্লি উল্লেখযোগ্য। সড়ক দু’টি কামতাপুর থেকে বর্তমান রংপুরের মধ্য দিয়ে ঘোড়াঘাট পর্যন্ত বিস্তৃত ছিল।  কামতাপুর হতে ঘোড়াঘাট পৰ্যন্ত যে প্রাচীন রাজপথ আছে তার পাশে ঘোড়াঘাটের অদূরে নীলাম্বরের দুর্গের ভগ্নাবশেষ পাওয়া হয়।
তিনি ১৪৮৩ খ্রিষ্টাব্দে কোটেশ্বরে (বর্তমান কুড়িগ্রাম জেলার রাজারহাট উপজেলায়) কোটেশ্বর শিব মন্দির প্রতিষ্ঠা করেন, যার ধ্বংসস্থলে ১৮৯৭ খ্রিষ্টাব্দে পাঙ্গারাণী লক্ষ্মীপ্রিয়া নতুনভাবে মন্দির নির্মাণ করেন। নীলাম্বরের রাজ্যকালেই কামত রাজ্যের পতন ঘটে অতঃপর মুঘল প্রশাসক রাজা মানসিংহের সহায়তায় নীলাম্বরের বংশধর উদম্বর সেন "উদম্বর" নামক ৫২ পরগনা নিয়ে সরকার(মুঘল সাম্রাজ্যের অধীনস্থ প্রশাসনিক ইউনিট) প্রতিষ্ঠা করে এবং "খান-ই-সরকার" উপাধিতে ভূষিত হন,উদম্বর সরকারের রাজধানী "তাঢ়া" নামে পরিচিত,তাঢ়া দেবী কামতেশ্বরীর আরেক নাম। কথিত আছে, মন্ত্ৰী শচীপত্রের পুত্র কোনও বিশেষ গহিত কর্মের জন্য রাজা নীলাম্বর কর্তৃক নিহত হন এবং তাঁহার মৃত দেহ রন্ধন করিয়া তাহার পিতা শচীপত্রিকে নিমন্ত্ৰণ করিয়া খাওয়ান হয়। এই মন্ত্রী পরে বিশ্বাসঘাতকতা করে হোসেন শাহকে  নীলাম্বর সেনের সাথে যুদ্ধে জিততে সাহায্য করে।
রাজ্য সীমানা
নীলাম্বর সেন (১৪৮০-১৪৯৮) রাজ্য বাড়িয়ে বর্তমান পশ্চিম বঙ্গের কোচবিহার জেলা, অসমের অবিভক্ত কামরূপ ও দরং জেলা, এবং বাংলাদেশের উত্তর ময়মনসিংহ ও দিনাজপুর জেলার পূর্ব অংশ অন্তর্ভুক্ত করেছিলেন। তার আগ্রাসী রাজ্য বিস্তার হোসেন শাহর চিন্তার কারণ হয়ে দাঁড়ায়।
প্রত্ননিদর্শন
রংপুরের পীরগঞ্জ উপজেলার চতরা ইউনিয়নে নীলাম্বর সেনের অন্যতম রাজধানী থেকে মাটি কাটার সময় ২ কেজি ৭২৫ গ্রাম ওজনের একটি কৃষ্ণ মূর্তি পাওয়া যায়। উল্লেখ্য, সেন বংশের রাজা নীলাম্বর সেন চতরায় তার দুর্গ নির্মাণ শেষে নিরাপত্তা বেষ্টনীর জন্য পরিখা ও গড় তৈরি করেন এবং নীলদরিয়া নামক পুকুর খনন করেন। ধারণা করা হচ্ছে, সেই সময় ঘোনা চতরার গড়ে মূল্যবান ওই কৃষ্ণমূর্তিটি ছিল।
রিয়াজ বাসরা
রিয়াজ বাসরা (১৯৬৭-১৪ মে ২০০২) হলেন লস্করে ঝংভি জঙ্গি সংগঠনের সহপ্রতিষ্ঠাতা।
কর্মজীবন
তার উদ্দেশ্যগুলির মধ্যে অন্যতম ছিল পাকিস্তানে সুন্নি ইসলামী আমিরাত প্রতিষ্ঠা এবং শিয়াদের অমুসলিম ঘোষণা করা। ১৯৮৮ সালে, তিনি পাঞ্জাবের লাহোর, থেকে একটি বিধানসভা আসনে অসফলভাবে তার ভাগ্য চেষ্টা করেছিলেন। নওয়াজ শরীফের বিরুদ্ধে প্রতিদ্বন্দ্বিতা করে ৯০০০ ভোট জিতেন, একই বছর তাকে এসএসপির কেন্দ্রীয়-সচিব (সম্প্রচার ও প্রকাশনা) ঘোষণা করা হয়।
১৯৯০ সালে ইরানি কূটনীতিক সাদিক গঞ্জিকে হত্যার জন্য এবং শিয়া নেতা সৈয়দ সিকান্দার শাহকে হত্যার জন্য এবং শিয়া কবরস্থানে এক সমাবেশে মারাত্মক আক্রমণ করার জন্য, চিকিৎসক, পুলিশ, আইনজীবী সহ কয়েকশ শিয়াকে হত্যা এবং শিয়া কবরস্থানে একটি সমাবেশে মারাত্মক হামলায় জড়িত ছিল বলে অভিযোগ করা হয়েছিল। ১৯৯৯ সালে, নওয়াজ শরীফের উপর একটি হত্যার প্রয়াসে ১৯৯৯ সালে, একাধিক ব্যাংকের উত্তরাধিকারীর অভিযোগও ছিল। ১৯৯২ সালে তাকে গ্রেপ্তার করা হয়েছিল এবং গাঞ্জি হত্যার দায়ে মৃত্যদণ্ড দেওয়া হয়েছিল, তবে ১৯৯৪ সালে তিনি কারাগার থেকে পালিয়ে এসেছিলেন। ১৯৯৯ সালে বাসরা ইমামিয়া ছাত্র সংগঠনের নেতা ডাঃ মুহাম্মদ আলী নকভিকে হত্যার সাথে জড়িত বলেও অভিযোগ করা হয়েছিল, ১৯৯৬ সালে সারোগোধার কমিশনার সৈয়দ তাজমল আব্বাস, এবং ১৯৯৭ সালে গুজরাওয়ালার এসএসপি মুহাম্মদ আশরাফ মার্থকে হত্যা করার জন্য।
১৯৯৬ সালে, বসরা সিপাহ-সাহাবা থেকে বিরতি দিয়ে নিজের শিয়া বিরোধী সংগঠন লস্কর-ই-ঝাংভি গঠন করেন । সংগঠনটির নাম সিপাহ-সাহাবার মৃত প্রতিষ্ঠাতা হক নওয়াজ জাংভির কাছ থেকে নেওয়া, যিনি ২৩ ফেব্রুয়ারি ১৯৯০-এ শিয়া গ্রুপের পৃষ্ঠপোষকতা হিসাবে বিশ্বাসী অজ্ঞাত হামলাকারীদের বোমা হামলায় নিহত হয়েছিল।